NORAKSTS

|  |  |
| --- | --- |
| 28.02.2019. | Nr.2/14 |

**JELGAVAS PILSĒTAS PAŠVALDĪBAS IZGLĪTĪBAS IESTĀDES**

**„JELGAVAS 2.PAMATSKOLA” PIEVIENOŠANA**

**JELGAVAS PILSĒTAS PAŠVALDĪBAS IZGLĪTĪBAS IESTĀDĒM**

**“JELGAVAS 5.VIDUSSKOLA” UN “JELGAVAS 6.VIDUSSKOLA”**

**Atklāti balsojot: PAR – 10** (I.Jakovels, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET – 4** (S.Stoļarovs, L.Zīverts, A.Rublis, G.Kurlovičs), **ATTURAS** – nav,

Saskaņā ar likuma ”Par pašvaldībām” 15.panta pirmās daļas 4.punktu, 21.panta pirmās daļas 8.punktu, Valsts pārvaldes iekārtas likuma 15.panta ceturtās daļas 1.punktu un 30.panta otro daļu, Izglītības likuma 17.panta trešās daļas 1.punktu, 23.panta otro daļu, Vispārējās izglītības likuma 7.panta otro daļu un Jelgavas pilsētas izglītības attīstības stratēģiju 2019.-2025.gadam,

**JELGAVAS PILSĒTAS DOME NOLEMJ:**

1. Pievienot Jelgavas pilsētas pašvaldības izglītības iestādes „Jelgavas 2.pamatskola”, reģistrācijas Nr.40900004387, juridiskā adrese Sarmas iela 2, Jelgava (turpmāk – Iestāde) 2. un 3.klasi - Jelgavas pilsētas pašvaldības izglītības iestādei “Jelgavas 5.vidusskola”, reģistrācijas Nr.50900004321, juridiskā adrese Aspazijas iela 20, Jelgava (turpmāk – Jelgavas 5.vidusskola) un 4., 5., 6., 7., 8. un 9.klasi - Jelgavas pilsētas pašvaldības izglītības iestādei “Jelgavas 6.vidusskola”, reģistrācijas Nr.40900004419, juridiskā adrese Loka maģistrāle 29, Jelgava (turpmāk – Jelgavas 6.vidusskola), kā rezultātā ar 2019.gada 28.jūniju Iestāde tiek likvidēta.
2. Noteikt, ka Iestādes funkciju, tiesību, saistību, finanšu līdzekļu, mantas, arhīva un lietvedības pārņēmēja attiecīgi par šī lēmuma 1.punktā noteikto ir Jelgavas 5.vidusskola un Jelgavas 6.vidusskola.
3. Uzdot Jelgavas pilsētas pašvaldības izpilddirektoram izveidot Iestādes likvidācijas komisiju un organizēt visas nepieciešamās darbības lēmuma izpildei.
4. Uzdot Iestādes direktoram līdz 2019.gada 25.maijam brīdināt Iestādes darbiniekus par Iestādes likvidāciju un darba tiesisko attiecību izbeigšanu.
5. Atbrīvot no Iestādes direktora amata Ināru Keišu ar 2019.gada 28.jūniju (pēdējā darba tiesisko attiecību diena 2019.gada 27.jūnijs).
6. Ar Iestādes likvidāciju saistītos izdevumus segt no Iestādes un Jelgavas pilsētas pašvaldības budžeta.
7. Uzdot Jelgavas 5.vidusskolas un Jelgavas 6.vidusskolas direktoriem līdz 2019.gada 1.jūnijam izstrādāt un iesniegt apstiprināšanai Jelgavas pilsētas domē grozījumus minēto izglītības iestāžu nolikumos.
8. Uzdot Jelgavas 2.internātpamatskolas direktorei līdz 2019.gada 1.jūnijam izstrādāt un iesniegt licencēšanai speciālās pamatizglītības mazākumtautību programmu izglītojamajiem ar mācīšanās traucējumiem (21015621).
9. Lēmums stājas spēkā nākamajā dienā pēc Izglītības un zinātnes ministrijas saskaņojuma saņemšanas.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī

**Izglītības un zinātnes ministrijas saskaņojums saņemts 2019.gada 14.martā. Lēmums par “Jelgavas pilsētas pašvaldības izglītības iestādes „Jelgavas 2.pamatskola” pievienošana Jelgavas pilsētas pašvaldības izglītības iestādēm “Jelgavas 5.vidusskola” un “Jelgavas 6.vidusskola”” stājas spēkā ar 2019.gada 15.martu.**